पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते प्रकोप से चीतरी-बड़गी गांव के लोगों ने पहले करते हुए गांव में 4 से 10 मई तक संपूर्ण लॉकडाउन करने का निर्णय लिया है। इस पर गलियाकोट उप खंड अधिकारी शिवचरण शर्मा एवं चितरी थाना प्रभारी भानू प्रताप सिंह को अनुशंसा पत्र दिया है।
बैठक में सरपंच दुर्गा कटारा, पूर्व प्रधान द्वितीया कटारा, उप सरपंच रोहित पाटीदार, कोरोना प्रबंधन कमेटी संरक्षक धनपाल भावसार, अध्यक्ष विष्णु बुनकर, चीतरी-बड़गी व्यापारी संघ अध्यक्ष भवानी भोई, सहित सभी समाज के लाेगों ने भाग लिया। सर्व समाज के निर्णय अनुसार चीतरी-बड़गी का संपूर्ण बाजार 4 से 10 मई तक बंद रहेगा।
बंद के दौरान दूध व सब्जी वाले सुबह 6 से 7 बजे व शाम 7 से 8 बजे तक तक होम डिलेवरी की छूट रहेगी। वहीं ओबरी कस्बे ग्राम पंचायत भवन में सरपंच शंकरलाल डामोर, पुलिस चौकी प्रभारी सुरेश भोई, ग्राम विकास अधिकारी मनोज स्वर्णकार, पीईईओ देवेंद्र कुमार जैन, उपसरपंच जितेंद्र दर्जी व कस्बे के जागरूक नागरिकों की कोरोना महामारी के बढ़ते संक्रमण को रोकने के लिए बैठक हुई।
इसमें सर्व सम्मति से निर्णय लिया गया कि कल से एक सप्ताह 10 तारीख तक आवश्यक सेवा मेडिकल को छोड़कर सम्पूर्ण बाजार जीरो मोबिलिटी पर बंद रहेगा। जीरो मोबिलिटी के दौरान कोई भी दुकानदार व्यापार करते हुए पाया गया, तो उस पर ग्राम पंचायत के नियमानुसार कार्यवाही की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn